Ιτώνια

Ιτώνια ονομάζονταν γιορτές στην αρχαία Ελλάδα, στη σημερινή Φθιώτιδα (μέρος της αρχαίας Θεσσαλίας) προς τιμήν της Ιτωνίας Αθηνάς, η οποία γινόταν στην πόλη Ίτωνα, αλλά και στην Θεσσαλία γενικότερα. Στον Πολύαινο αναφέρεται ότι ο Δεινίας κατά τη διάρκεια των Ιτωνίων, και ενώ οι Κρανώννιοι ήταν μεθυσμένοι, έφερε στρατό, σκότωσε πάνω από χίλιους πολίτες και έγινε τύραννός τους. Θεωρείται ότι η γιορτή αυτή λάμβανε χώρα το καλοκαίρι κατά το θεσσαλικό μήνα Ιτώνιο. Η γιορτή αναφέρεται και από τον Καλλίμαχο στον 5ο ύμνο του.

Αναφορές

Κατηγορία:Αρχαίες ελληνικές εορτές